माइकल फ़ेल्प्स
माइकल फ़्रेड फ़ेल्प्स II (अंग्रेज़ी : Michael Fred Phelps II), (जन्म - ३० जून, १९८५ , बाल्टिमोर, मेरीलैंड में) एक अमेरीकी तैराक है और २३ ओलंपिक स्वर्ण पदक विजेता हैं (किसी भी ओलंपिक खिलाड़ी की तुलना में सबसे ज्यादा)। वर्तमान मे उनके नाम तैराकी के चार विश्व कीर्तिमान हैं।
किंग ऑफ पॉप
माइकल जोसेफ जैक्सन (२९ अगस्त, १९५८ - २५ जून, २००९), लोकप्रिय अमरीकी पॉप गायक थे, जिन्हें "किंग ऑफ पॉप" भी कहा जाता है। माइकल, जैक्सन दंपति की सातवीं संतान थे, जिन्होंने मात्र ग्यारह वर्ष की आयु में ही व्यवसायिक रूप से गायकी आरंभ कर दी थी। उस समय वे "जैक्सन-५" समूह के सदस्य हुआ करते थे। १९७१ में उन्होंने अपना व्यक्तिगत कैरियर प्रारंभ किया, हालाँकि उस समय भी वे ग्रुप के सदस्य थे। जैक्सन ने गायकी की दुनिया में शीघ्र ही सिक्का जमा लिया और "किंग ऑफ पॉप" के नाम से प्रसिद्ध हो गए। उनके सबसे अधिक बिक्री वाले अल्बमों में, "ऑफ द वाल" (१९७९), "बैड" (१९८७), "डैंजरस" (१९९१) और "हिस्ट्री" (१९९५) प्रमुख हैं। हालाँकि १९८२ में जारी "थ्रिलर" उनका अब तक के सबसे अधिक बिकने वाला एल्बम माना जाता है।